ด่วน! บอร์ด PTT อนุมัติแตกพาร์ 10 บ. เหลือ 1 บ. รายย่อยเฮลุ้นที่ประชุมผถห.ไฟเขียว 12เม.ย.
ด่วน! บอร์ด PTT อนุมัติแตกพาร์ 10 บ. เหลือ 1 บ. รายย่อยเฮลุ้นที่ประชุมผถห.ไฟเขียว 12เม.ย.
20 ก.พ. 2561

บริษัท ปตท. จำกัด (มหาชน) หรือ PTT เปิดเผยว่า ที่ประชุมคณะกรรมการบริษัทวันนี้ (20 ก.พ.61) ได้มีมติอนุมัติการเปลี่ยนแปลงมูลค่าหุ้นที่ตราไว้ (พาร์) จากหุ้นละ 10 บาท เป็นหุ้นละ 1 บาท เพื่อเสริมสภาพคล่องให้แก่หุ้นของบริษัท โดยมติดังกล่าวจะเสนอต่อที่ประชุมสามัญผู้ถือหุ้นประจำปี 2561 ในวันที่ 12 เม.ย. เพื่อพิจารณาอนุมัติต่อไป
อนึ่ง ทุนจดทะเบียนก่อนการเปลี่ยนแปลงมูลค่าหุ้นที่ตราไว้มีจำนวน 28,562,996,250 บาท โดยมีทุนที่ออกและชำระแล้ว จำนวน 28,562,996,250 บาท ตามมูลค่าที่ตราไว้ หุ้นละ 10 บาท หรือมีจำนวนหุ้นทั้งหมด 2,856,299,625 หุ้น 
ส่วนหลังการเปลี่ยนแปลงมูลค่าหุ้นที่ตราไว้มีจำนวน 28,562,996,250 บาท โดยมีทุนที่ออกและชำระแล้ว จำนวน 28,562,996,250บาท ตามมูลค่าที่ตราไว้ หุ้นละ 1 บาท ส่งผลให้มีจำนวนหุ้นเพิ่มขึ้นเป็น 28,562,996,250 หุ้น